

## PLANINSKO DRUŠTVO BREŽICE

# vas vabi na izlet na

**IZLET V NEZNANO**

**v soboto, 14. septembra 2024.**

**Odhod bo ob 6:30 iz avtobusne postaje Brežice**

**Vodnika: Sara Gregl in Nadja Ivšić,** vodnici PZS

**Težavnost:** **lahka označena pot**, 980 m višinske razlike

**Potrebna oprema:** primerna planinska oblačila in obutev z dobrim gumijastim podplatom, rezervno perilo, vetrovka, zaščita proti dežju ter zaščita pred soncem. Uporaba pohodnih palic je po želji.

**Čas hoje:** 5-6 ur

**Prehrana in pijača:** iz nahrbtnika ali v domu pod vrhom.

**Prevoz in cena:** avtobus (50 sedežni) - 16 €

**Prijave: do zapolnitve mest oz. srede 11. 9. 2024** pri vodnici **Sari Gregl (031-422-646).**

**Opis poti:** Vožnja bo ravno prav dolga, da bo vmes sedla jutranja kavica. Podali se bomo v hribovje, ki ga redko obiščemo, a je vredno obiska. Pot je primerna za vse starosti, tempo hoje bomo prilagodili skupini. Pot se enakomerno vzpenja, zato v dobri družbi vzpona skoraj ne bomo občutili. Ker gre za izlet v neznano, bo cilj razkrit šele na izhodišču. Vam pa zaupamo namig: s travnatega vrha, ki se razprostira na vse strani, se odpira čudovit razgled na Julijske Alpe, Škofjeloško pogorje, Kamniške Alpe, Posavsko hribovje ter Snežnik. Poskrbljeno bo tudi za kosilo, saj koča ponuja izvrstne domače in hribovske jedi.

V primeru slabe vremenske napovedi bo tura dan pred odhodom odpovedana.

**Vnaprejšnja prijava je potrebna** zaradi organizacije prevoza.

Če se izleta ne boste mogli udeležiti, se odjavite.

**OPOZORILO:**

S prijavo na izlet udeleženka, udeleženec potrdi, da je seznanjen z zahtevnostjo izleta, izpolnjuje zdravstvene, fizične in tehnične pogoje za varno sodelovanje na izletu ter ima plačano letno članarino PZS. Udeleženec je dolžan ves čas izleta ravnati v skladu s Častnim kodeksom slovenskih planincev ter upoštevati navodila in odločitve vodnika!

**Želimo vam varno in srečno hojo, ter lep planinski dan!**